ROMANIA

JUDETUL NEAMT

COMUNA ION CREANGA

PRIMAR

**PROIECT DE HOTĂRÂRE**

**Nr.7 din 24.12.2024**

**privind aprobarea numărului total de posturi pentru asistenţii personali si**

**însoţitori ai persoanelor cu handicap, pntru anul 2025**

Analizând temeiurile juridice :

-art.7, art. 33 alin.(1), art.35, art. 37- art.42, art.44 din Legea nr. 448/2006 privind protecţia şi promovarea drepturilor persoanelor cu handicap,republicată, cu modificările şi completările ulterioare;

-Art.35 şi art.36 din H.G nr. 268/2007 privind aprobarea Normelor metodologice de aplicare a prevederilor Legii nr. 448/2006 privind protectia si promovarea drepturilor persoanelor cu handicap, cu modificările şi completările ulterioare;

-Legea nr.292/2011, legea asistenţei sociale, cu modificările şi completările ulterioare;

Ținând cont de prevederile :

-H.C.L nr. 2/2018 privind aprobarea Regulamentului de organizare si functionare al Compartimentului de Asistenta sociala ,

- H.C.L nr.142 din 20.11.2023 pentru aprobarea reorganizarii aparatului de specialitate al primarului comunei Ion Creanga incepand cu 01.11.2023 precum si pentru aprobarea statului de functii si a organigramei in conformitate cu Legea nr. 296/2023 privind unele masuri fiscal bugetare pentru asigurarea sustenabilitatii financiare al României pe termen lung,

Luând act de :

* Referatul de aprobare nr. 16.230 din 24.12.2024, prezentat și susținut de primarul comunei Ion Creangă, domnul Tabacariu Dorin ,
* Raportul compartimentului de specialitate, inregistrat la nr. 16.231 din 24.12.2024 ;
* Avizele Comisiilor de specialitate ale Consiliului Local Ion Creangă;
* avizul pentru legalitate,intocmit de secretarul general al UAT ,

In temeiul dispozitiilor, art. 5 lit. „k” , art.129 alin.(2) ,lit.” d ”; alin.( 7 ) lit.” b ”, art.139 alin.(1) , art. 140, alin.(1) , precum și al art. 196, alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019, cu modificările și completările ulterioare.

**Primarul comunei Ion Creanga, judetul Neamt ,**

**PROPUNE :**

**Art. 1** Se aprobă pentru anul 2025 un număr de 25 asistenți personali pentru persoanele adulte cu handicap grav și copiii cu handicap grav de pe raza comunei Ion Creangăsi un număr de 40 însoţitori ai persoanelor cu handicap grav

**Art. 2** Contractul individual de muncă al asistentului personal se încheie pe durată determinată, în funcție de valabilitatea certificatului de persoană cu handicap,

**Art. 3** Primarul comunei impreuna cu compartimentul de asistentă sociala , compartimentul financiar – contabilitate din cadrul aparatului de specialitate al primarului comunei Ion Creanga, vor duce la indeplinire prevederile prezentei .

**Art. 4** Secretarul general al UAT , va comunica prezenta institutiilor, autoritatilor si persoanelor interesate .

INITIATOR

PRIMAR

Dumitru – Dorin TABACARIU

ROMÂNIA

JUDEŢUL NEAMT

PRIMĂRIA COMUNEI ION CREANGA

Nr .16.230 din 24.12.2024

**REFERAT DE APROBARE**

**Al Proiectului de hotărâre privind aprobarea numărului total de posturi pentru asistenţii personali si însoţitori ai persoanelor cu handicap, pntru anul 2025**

Potrivit O.U.G. nr. 57/2019 privind Codul administrativ,cu modificările şi completările ulterioare, art.129, alin.(7) lit ,,b” , prevede :

,, *In exercitarea atributiilor prevazute la alin. (2) lit. d), consiliul local asigura, potrivit competentei sale si in conditiile legii, cadrul necesar pentru furnizarea serviciilor publice de interes local privind : b) serviciile sociale pentru protectia copilului, a persoanelor cu handicap, a persoanelor varstnice, a familiei si a altor persoane sau grupuri aflate in nevoie sociala;*”

Legea nr.292/2011, legea asistenţei sociale, cu modificările şi completările ulterioare,art.88 prevede că ,,*Autorităţile administraţiei publice locale au obligaţia de a asigura, cu prioritate, servicii de îngrijire la domiciliu destinate persoanelor cu dizabilităti, precum şi în centre de zi adaptate nevoilor acestora, cum ar fi : centre de recuperare/readaptare, centre de inserţie / reinserţie socială, centre de socializare, centre de terapie ocupaţională şi alte terapii speciale, centre de asistare şi îngrijire pe timpul zilei*, *ateliere protejate/unităţi protejate, şi altele asemenea, potrivit atribuţiilor stabilite prin legile speciale*.”

Conform art. 6 alin.(2) din Normele metodologice privind conditiile de incadrare, drepturile si obligatiile asistentului personal al persoanei cu handicap, aprobate prin H.G nr 427/2001, "*anual, la propunerea primarului, consiliul local va aproba numarul asistentilor personali*".

În înţelesul Legii nr.448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, persoanele cu handicap sunt acele persoane cărora, datorită unor afecţiuni fizice, mentale sau senzoriale, le lipsesc abilităţile de a desfăşura în mod normal activităţi cotidiene, necesitând măsuri de protectie în sprijinul recuperării, integrării şi incluziunii sociale. În conformitate cu art.35 din aceeaşi lege, copilul cu handicap grav, persoana adultă cu handicap grav, au dreptul la un asistent personal, în baza evaluării sociopsihomedicale .

Asistentul personal al persoanei cu handicap grav este persoana care supraveghează, acordă asistenţă şi îngrijire copilului sau adultului cu handicap grav, pe baza planului de recuperare pentru copilul cu handicap, respectiv a planului individual de servicii al persoanei adulte cu handicap. Asistentul personal poate fi încadrat cu contract individual de muncă pe perioadă nedeterminată sau pe perioadă determinată, în funcţie de valabilitatea certificatului de încadrare în grad de handicap.

In bugetul local vor fi prevazute sumele necesare din care se suporta salarizarea asistentilor persoanali, ca in fiecare an. Salarizarea asistentului personal se suportă din bugetul de stat in procent de 90 % si bugetul local in procent de 10% . Necesitatea si oportunitatea inițierii și aprobării Proiectului de hotarare privind aprobarea numărului total de asistenţi personali ai persoanelor cu handicap grav pentru anul 2025 o reprezintă asigurarea bazei de calcul privind asigurarea fondurilor din bugetul local pentru plata salariilor asistenților personali pentru anul 2025.

Actualmente primaria comunei Ion Creanga a incheiat contracte individuale de munca cu 18 asistenti personali si 30 indemnizatii pentru persoanele adulte cu handicap grav si copii cu handicap grav de pe raza comunei Ion Creanga , insa numarul de persoane ce au nevoie de asistent personal a crescut.

Există cereri depuse de către persoanele ce au în îngrijire persoane cu handicap grav, prin care se solicit încheierea de contracte de muncă.

Avand in vedere cele mentionate, consider necesara si oportuna aprobarea proiectului de hotarare in forma prezentata, prin suplimentarea numarului existent cu inca 5 posturi pentru asistenti personali si suplimentarea cu 10 posturi insotitori ai persoanelor cu handicap grav.

PRIMAR ,

Dumitru- Dorin TABACARIU

ROMANIA

JUDETUL NEAMT

PRIMARIA COMUNEI ION CREANGA

Nr. 16.231 din 24.12.2024

**RAPORT DE SPECIALITATE**

**La Proiectul de hotărâre privind aprobarea numărului total de posturi pentru asistenţii personali si însoţitori ai persoanelor cu handicap, pntru anul 2025**

În conformitate cu prevederile art. 42, alin.(4) din Legea 448/2006, privind protecţia şi promovarea drepturilor persoanelor cu handicap, republicată, cu modificările și completările ulterioare:

”*Părinţii sau, după caz, reprezentanţii legali ai copilului cu handicap grav, persoana sau familia care a primit în plasament un copil cu handicap grav, adulţii cu handicap grav ori reprezentanţii legali ai acestora, cu excepţia celor cu handicap vizual grav, pot opta între asistent personal şi primirea unei indemnizaţii lunare*.”

Conform art. 6 alin. (2) , din Normele Metodologice privind condiţiile de încadrare, drepturile şi obligaţiile asistentului personal ai persoanei cu handicap aprobate prin Hotărârea Guvernului numărului 427/2001, anual, la propunerea primarului, Consiliul Local trebuie să aprobe numărul asistenţilor personali, cu încadrarea în sumele prevăzute la bugetul local.

Aprobarea numărului de asistenţi personali se face pe baza programului individual de recuperare şi integrare socială a persoanei cu handicap, elaborat de Comisiile de expertiză medicală pentru adulţii cu handicap respectiv, de Comisiile de expertiză medicală a copilului cu handicap.

Faţă de aceste situaţii însă numărul de asistenţi personali ai persoanei cu handicap poate fi stabilit şi modificat numai prin Hotărâre a Consiliului Local.

Având în vedere că în anul 2024 numărul persoanelor care au optat pentru angajarea unui asistent personal s-a modificat semnificativ față de anul precedent, pentru anul 2025, propun un număr de 25 asistenţi personali ai persoanelor cu handicap, fata de 20 asistenţi personali ai persoanelor cu handicap care au fost aprobati in anul 2024 si 40 indemnizatii insotitori fata de 30 cate au fost in anul 2024 .

Consilier asistenta sociala,

Popescu Mihaela

**AVIZ**

**privind avizul de legalitate**  **la proiectul de hotărâre privind aprobarea numărului total de posturi pentru asistenţii personali si însoţitori ai persoanelor cu handicap, pntru anul 2025**

În conformitate cu prevederile art.243 alin.(1) lit.”a” din O.U.G nr.57/ 2019 privind Codul administrativ , înaintez consiliului local prezentul aviz.

Analizând proiectul de hotărâre inițiat de primarul comunei Ion Creanga , am constatat că sunt îndeplinite condiţiile de fond și de formă ale proiectului de hotărâre :

* S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare
* Este iniţiat de dl. primar, conf.art. 136 alin.(1) din O.U.G nr.57/ 2019 privind Codul administrativ ,

Este elaborat conform : art. 5 lit. „k” , art.129 alin.(2) ,lit.” d ”; alin.( 7 ) lit.” b ”, art.139 alin.(1) , art. 140, alin.(1) , precum și al art. 196, alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019, cu modificările și completările ulterioare.

Tinând cont ca proiectul de hotărâre, este insotit de referatul de aprobare al primarului comunei si de raportul compartimentului de specialitate , consider că sunt îndeplinite condiţiile şi avizez favorabil proiectul de hotărâreprivind aprobarea numărului total de posturi pentru asistenţii personali si însoţitori ai persoanelor cu handicap, pntru anul 2025 **.**

Ion Creanga , la data de 24.12.2024

SECRETAR GENRAL

Mihaela Niță